CELEX: 62007FN0136
Language: ro
Date: 2007-12-06 00:00:00
Title: Cauza F-136/07: Acțiune introdusă la 6 decembrie 2007 — Nijs/Curtea de Conturi

29.3.2008   
            
            
               RO
            
            
               Jurnalul Oficial al Uniunii Europene
            
            
               C 79/37
            
         Acțiune introdusă la 6 decembrie 2007 — Nijs/Curtea de Conturi
   (Cauza F-136/07)
   (2008/C 79/71)
   Limba de procedură: franceza
   Părțile
   
      Reclamant: Bart Nijs (Aalst, Belgia) (reprezentant: F. Rollinger, avocat)
   
      Pârâtă: Curtea Europeană de Conturi
   Obiectul și descrierea litigiului
   Anularea, pe de o parte, a deciziei Autorității împuternicite să facă numiri (AIPN) din 5 septembrie 2007 privind retrogradarea reclamantului la gradul AD 9 a cincea treaptă ca urmare a unei proceduri disciplinare, și, pe de altă parte, a deciziilor de suspendare a acestuia din funcție, de deschidere a unei anchete administrative împotriva sa și de nepromovare în gradul AD 11 în 2007 — Cerere de reparare a prejudiciului moral și material
   Concluziile reclamantului
   
               —
            
            
               Anularea deciziei explicite a AIPN din 5 septembrie 2007 privind retrogradarea reclamantului la gradul AD 9 a cincea treaptă ca urmare a procedurii disciplinare inițiate la 27 septembrie 2006;
            
         
               —
            
            
               anularea deciziilor conexe și subsecvente, în special a celei din 26 septembrie 2006 de suspendare a reclamantului din funcție, a celei din 27 septembrie 2007 de deschidere a unei anchete administrative împotriva sa și a celei de nepromovare în gradul AD 11 în 2007;
            
         
               —
            
            
               anularea deciziei din ședința restrânsă a Curții de Conturi din 8 martie 2007 de reînnoire la 1 iulie 2007 a mandatului domnului Michel Hervé pentru o perioadă de șase ani;
            
         
               —
            
            
               obligarea Curții de Conturi la plata sumei de 10 000 de euro către reclamant cu titlu de prejudiciu moral suferit în timpul și ca urmare a procedurii disciplinare, precum și cu titlu de reparare a prejudiciului material reprezentând diferența dintre salariul primit de la data producerii efectelor ultimelor decizii de promovare și cel la care ar fi avut dreptul în cazul promovării la acea dată;
            
         
               —
            
            
               obligarea Curții Europene de Conturi la plata cheltuielilor de judecată.